b'\n_START_ARTICLE_\nLutz Eigendorf\n_START_SECTION_\nKarriere\n_START_PARAGRAPH_\nEigendorf spillede i \xc3\x98sttyskland for landets ubetingede storklub Dynamo Berlin, der blev styret af Stasi, under ledelse af den sportsentutiastiske Erich Mielke. Han var samtidig en del af det \xc3\xb8sttyske landshold, som han n\xc3\xa5ede at spille seks kampe og score tre m\xc3\xa5l for._NEWLINE_I forbindelse med en venskabskamp den 20. marts 1979 i Vesttyskland valgte Eigendorf imidlertid at hoppe af\', i h\xc3\xa5b om en bedre karriere og tilv\xc3\xa6relse i vesten. Han fik kontrakt med 1. FC Kaiserslautern, hvor han fra 1980 til 1982 spillede 53 kampe og scorede syv m\xc3\xa5l. Herefter skiftede han til den mindre klub Eintracht Braunschweig._NEWLINE_Eigendorfs flugt blev i \xc3\x98sttyskland betragtet som en ydmygelse af b\xc3\xa5de Dynamo Berlin, men i s\xc3\xa6rdeleshed af Stasi og Erich Mielke._NEWLINE_Den 5. marts 1983 var Eigendorf involveret i en trafikulykke, hvis omst\xc3\xa6ndigheder aldrig blev klarlagt. Han d\xc3\xb8de to dage senere af sine kv\xc3\xa6stelser._NEWLINE_Eigendorfs historie blev senere portr\xc3\xa6tteret i bogen "Tod dem Verr\xc3\xa4ter" (Forr\xc3\xa6derens d\xc3\xb8d), skrevet af Heribert Schwan.'